CELEX: 52014DP0053
Language: fi
Date: 2014-02-04 00:00:00
Title: Euroopan parlamentin päätös 4. helmikuuta 2014 Zbigniew Ziobron parlamentaarisen koskemattomuuden pidättämistä koskevasta pyynnöstä (2013/2189(IMM))

24.3.2017   
            
            
               FI
            
            
               Euroopan unionin virallinen lehti
            
            
               C 93/159
            
         P7_TA(2014)0053
   Zbigniew Ziobron parlamentaarisen koskemattomuuden pidättämistä koskeva pyyntö
   Euroopan parlamentin päätös 4. helmikuuta 2014 Zbigniew Ziobron parlamentaarisen koskemattomuuden pidättämistä koskevasta pyynnöstä (2013/2189(IMM))
   (2017/C 093/30)
   
      Euroopan parlamentti, joka
   
               —
            
            
               ottaa huomioon Puolan tasavallan yleisen syyttäjän 24. kesäkuuta 2013 esittämän pyynnön Zbigniew Ziobron parlamentaarisen koskemattomuuden pidättämiseksi asiassa, joka liittyy Varsovan keskikaupungin piirituomioistuimen V osastossa (rikosasiat) [viite N:o V K199/12] käsiteltävänä olevaan rikosoikeudelliseen menettelyyn ja josta ilmoitettiin täysistunnossa 9. syyskuuta 2013,
            
         
               —
            
            
               on kuullut Zbigniew Ziobroa työjärjestyksen 7 artiklan 5 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),
            
         
               —
            
            
               ottaa huomioon Puolan tasavallan perustuslain 105 pykälän,
            
         
               —
            
            
               ottaa huomioon työjärjestyksen 6 artiklan 1 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0045/2014),
            
         
               A.
            
            
               ottaa huomioon, että Puolan tasavallan yleinen syyttäjä on pyytänyt Euroopan parlamentin jäsenen Zbigniew Ziobron parlamentaarisen koskemattomuuden pidättämistä väitettyä rikosta koskevien oikeustoimien yhteydessä;
            
         
               B.
            
            
               ottaa huomioon, että yleisen syyttäjän esittämä pyyntö liittyy rikkomukseen, joka katsotaan asianomistajarikokseksi Puolan rikoslain 212 pykälän 1 ja 2 momentin nojalla;
            
         
               C.
            
            
               ottaa huomioon, että Euroopan unionin erioikeuksista ja vapauksista tehdyn pöytäkirjan 8 artiklan mukaisesti Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;
            
         
               D.
            
            
               ottaa huomioon, että Euroopan unionin erioikeuksista ja vapauksista tehdyn pöytäkirjan 9 artiklan mukaisesti Euroopan parlamentin jäsenillä on oman valtionsa alueella kansanedustajille myönnetty koskemattomuus;
            
         
               E.
            
            
               ottaa huomioon, että Puolan tasavallan perustuslain 105 artiklan mukaisesti jäsentä ei voida saattaa vastuuseen jäsenen toimivallan piiriin kuuluvasta toiminnasta jäsenen toimikauden aikana tai toimikauden päättymisen jälkeen; toteaa, että kyseisen toiminnan osalta jäsen voidaan saattaa vastuuseen ainoastaan Sejmissä, ja kun on kyse tapauksesta, jossa jäsen on loukannut kolmannen osapuolen oikeuksia, häntä vastaan voidaan käynnistää tuomioistuinmenettely ainoastaan Sejmin suostumuksella;
            
         
               F.
            
            
               katsoo, että kysymys koskemattomuuden pidättämisestä tai säilyttämisestä tietyssä tapauksessa on yksin parlamentin päätettävissä; toteaa, että tehdessään päätöksen siitä, pidätetäänkö vai säilytetäänkö koskemattomuus, parlamentti voi ottaa kohtuullisessa määrin huomioon jäsenen tilanteen (2);
            
         
               G.
            
            
               panee merkille, että väitetyllä rikkomuksella ei ole suoraa ja ilmeistä yhteyttä Zbigniew Ziobrolle Euroopan parlamentin jäsenenä kuuluvien tehtävien hoitamiseen eikä kyse ole Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetusta Euroopan parlamentin jäsenen tehtäviä hoitaessa ilmaistusta mielipiteestä tai äänestyksestä;
            
         
               H.
            
            
               toteaa, että Zbigniew Ziobroa vastaan vireille pantu rikosoikeudenkäynti ei liity millään tavalla hänen asemaansa Euroopan parlamentin jäsenenä;
            
         
               I.
            
            
               ottaa huomioon, että tässä tapauksessa parlamentti ei ole löytänyt todisteita ”fumus persecutionis” -tapauksesta eli riittävän vakavia ja täsmällisiä epäilyjä siitä, että syyte on nostettu asianomaisen jäsenen poliittisen toiminnan vahingoittamiseksi;
            
         
               J.
            
            
               toteaa, että pyyntö on esitetty vastavaatimuksen johdosta ja että tällaisessa tapauksessa päätöksellä jäsenen koskemattomuuden säilyttämisestä estettäisiin toista yksityistä osapuolta saattamasta asiaansa tuomioistuimen käsiteltäväksi osana puolustustaan;
            
         
               1.
            
            
               päättää pidättää Zbigniew Ziobron parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle ja Zbigniew Ziobrolle.
            
         
      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).
   
      (2)  Asia T- 345/05, Mote v. Euroopan parlamentti, Kok. 2008, s. II-2849, 28 kohta.